ന്യൂ ഇന്ത്യ 75 രക്തദാന ബോധവത്കരണ കാമ്ബെയിന് മത്സര വിജയികള്ക്ക് സമ്മാനം നല്കി പത്തനംതിട്ട: ജില്ലാ മെഡിക്കല് ഓഫീസിന്റെയും എയ്ഡ്സ് കണ്ട്രോള് സൊസൈറ്റിയുടെയും ആഭിമുഖ്യത്തില് നടന്നു വരുന്ന ന്യൂ ഇന്ത്യ 75 രക്തദാന ബോധവത്കരണ കാംപെയ്നിന്റെ ഭാഗമായി കോളജ് റെഡ് റിബണ് ക്ലബുകള്ക്കായി നടത്തിയ മത്സരങ്ങളിലെ വിജയികള്ക്ക് മന്ത്രി വീണാ ജോര്ജ് സമ്മാനങ്ങള് നല്കി. ദേശീയ സന്നദ്ധ രക്തദാന ദിനാചരണത്തിന്റെ സംസ്ഥാനതല ഉദ്ഘാടനത്തോടനുബന്ധിച്ച് തിരുവനന്തപുരം സിഡിറ്റ് ഹാളില് സംഘടിപ്പിച്ച ചടങ്ങിലാണ് സമ്മാനങ്ങള് വിതരണം ചെയ്തത്.ഷോര്ട്ട് ഫിലിം മത്സരത്തില് പത്തനംതിട്ട കാതോലിക്കേറ്റ് കോളജ് ഒന്നാം സ്ഥാനവും പന്തളം മൈക്രോ കോളജ് ഓഫ് എന്ജിനീയറിംഗ് ആന്ഡ് കംപ്യൂട്ടര് ടെക്നോളജി രണ്ടാം സ്ഥാനവും നേടി. ക്വിസ് മത്സരത്തില് പത്തനംതിട്ട കാതോലിക്കേറ്റ് കോളജ് ഒന്നാം സ്ഥാനവും പരുമല സെന്റ് ഗ്രിഗോറിയോസ് കോളജ് രണ്ടാം സ്ഥാനവും പന്തളം മൈക്രോ കോളജ് ഓഫ് എന്ജിനീയറിംഗ് ആന്ഡ് കംപ്യൂട്ടര് ടെക്നോളജി മൂന്നാം സ്ഥാനവും നേടി.